Kamu bisa jelasin ke aku soal Cepheus (buruj) dalam bahasa melayu?

Cepheus (Cep) ialah sebuah buruj di langit utara. Buruj ini dinamai sempena Cepheus, Raja Habsyah dalam mitologi Yunani. Buruj ini merupakan salah sebuah daripada 48 buah buruj yang disenaraikan oleh ahli astronomi abad ke-2, Ptolemy, dan kekal sebagai salah sebuah daripada 88 buah buruj moden. Bintang tercerahnya ialah Alpha Cephei dengan magnitud ketara sebanyak 3.5. Delta Cephei ialah prototaip bagi kelas bintang yang penting yang dikenali sebagai bintang Cepheid berubah. RW Cephei, sebuah raksasa jingga, bersama dengan raksasa-raksasa super merah Mu Cephei, VV Cephei, dan V354 Cephei merupakan antara bintang terbesar yang diketahui. Sebagai tambahan, Cepheus juga mempunyai kuasar hiperberkilau, S5 0014+81, memegang sebuah lohong hitam ultramasif dalam terasnya pada 40 bilion jisim suria, sekitar 10,000 kali lebih masif daripada lohong hitam pusat Bimasakti, menjadikannya sebagai lohong hitam paling masif yang diketahui di alam semesta.